गुजरी महल की दीवारों छत का बदलेगा स्वरूप
कवायद
हिसार-ए-फिरोजा की शान गुजरी महल को पुरातत्व विभाग ने दुरूस्त करवाने की कवायद शुरू कर दी है। महल की इमारत लगातार कमजाेर होने के कारण यह कदम उठाया गया है। विभाग महल में दो तहखानों के अंदर, बाहर की छत, दाे कक्ष, दीवार को दुरूस्त करवाने का काम इन दिनों जाेरों पर है। जिंदल पार्क के साथ लगती हुई 3.2 मीटर ऊंची 15.45 मीटर लंबी दीवार को बनाने का काम लगभग पूरा हो चुका है। अनोखे ढंग से बना महल और लोगों के लिए पर्यटन के तौर पर जाने जाना वाला यह स्थल अहम है। ठेकेदार प्रवीण वर्मा ने बताया कि शहर में ऐेतिहासिक इमारतों के तौर पर महज गुजरी महल ही बचा है। ऐसे में गुजरी महल की व्यवस्था का दुरूस्त करने का प्रयास किया जा रहा है। इससे पहले महल में लाट की मस्जिद अन्य चीजों को भी दुरूस्त करवाया गया था।फिरोजशाह किले के अंदर बने हुए जिन तहखानों की मरम्मत करवाई जा रही है। वह हथियार रखने के लिए बनाए गए थे। हथियारों के लिए सुरक्षा के दृष्टि से बनाए गए यह विशेष तरीके के तहखाने बेहद मशहूर थे। इस जगह को कारागार के तौर पर भी इस्तेमाल किया गया था। तहखानों के अंदर बाहर की छत को भी दुरूस्त करवाने का काम किया जा रहा है। तो वहीं दाे कक्ष के छत फर्श काे तैयार करने का काम जारी है।
प्यारका तोहफा महल
675साल पहले 1354 में बनाया गया फिरोजशाह का किला यानि गुजरी महल बहुत ही विशेष है। महल को फिरोजशाह तुगलक राजा ने अपनी रानी गुजरी के लिए बनवाया था। यही कारण है कि इनका नाम भी फिरोजशाह किला गुजरी महल रखा गया। इतने साल पहले बनी हुर्इ इमारत को देखना लोगों के लिए आकर्षक होता है। हालांकि वक्त के बीतने के साथ साथ महल की इमारत की स्थिति खराब होती जा रही है।
गुजरी महल के फिरोजशाह किले में मरम्मत किए जाने के तहत बनाई गई 3.2 मीटर ऊंची 15.45 मीटर लंबी दीवार।
hin_Deva hin_Deva hin_Deva awa_Deva hin_Deva hin_Deva